Kvalifikácia na Majstrovstvá Európy v basketbale žien 1987 bola kontinentálna kvalifikácia pre účasť na Majstrovstvách Európy 1987 v basketbale žien, ktorú organizovala Európska basketbalová federácia (FIBA Europe). Zúčastnilo sa jej rekordných 20 európskych družstiev, ktoré súťažili o 10 postupových miest v piatich kvalifikačných skupinách. Nováčikom kvalifikácie bolo družstvo Portugalska. Kvalifikácia prebiehala od 5. do 28. septembra 1986.